
RAPORT DE SPECIALITATE
· la proiectul de hotărâre privind acordarea unui mandat special reprezentantului oraşului Boldeşti-Scăeni pentru a vota retragerea comunei Puchenii Mari, judeţul Prahova din  Asociaţia de Dezvoltare Intercomunitară „Parteneriatul pentru Managementul Apei-Prahova” respectiv retragerea din contractul de delegare

Analizând Proiectul de Hotărâre prin care se propune acordarea unui mandat special reprezentantului oraşului Boldeşti-Scăeni pentru a vota retragerea comunei Puchenii Mari, judeţul Prahova din  Asociaţia de Dezvoltare Intercomunitară „Parteneriatul pentru Managementul Apei-Prahova” respectiv retragerea din contractul de delegare, am constatat următoarele:
· prin Hotărârea Consiliului Local al oraşului Boldeşti-Scăeni nr. 140/30.08.2022 s-a aprobat asocierea oraşului Boldeşti-Scăeni cu Judeţul Prahova şi alte unităţi administrativ-teritoriale din judeţul Prahova în Asociaţia de Dezvoltare Intercomunitară  „Parteneriatul pentru Managementul Apei-Prahova”;
· prin adresa nr. 545/8.04.2024 Asociaţia de Dezvoltare Intercomunitară „Parteneriatul pentru Managementul Apei-Prahova” solicită acordarea unui mandat special reprezentantului UAT Boldești-Scăeni pentru a vota retragerea  Puchenii Mari din Asociație. 
· prin Dispoziţia primarului nr. 354/21.02.2024 s-a delegat calitatea de reprezentant al oraşului Boldeşti-Scăeni în Adunarea Generală a Asociaţiei de Dezvoltare Intercomunitară „Parteneriatul pentru Managementul Apei - Prahova” domnului Breană Petre Dragoș – șef serviciu patrimoniu local și monitorizare servicii publice;
Pentru a vota hotărârea de retragere  a unor membrii, reprezentanții asociaților în Adunarea Generală au nevoie de un mandat special, prealabil, din partea unităților administrativ teritoriale pe care le reprezintă, acordat prin hotărârea consiliului local conform art. 16, alin. (2) lit. j) din Statutul asociaţiei;
Faţă de cele menţionate mai sus, consider că iniţierea proiectului Hotărâre privind acordarea unui mandat special reprezentantului orașului Boldești-Scăeni, domnul Breană Petre Dragoș, pentru a vota retragerea comunei Puchenii Mari, judeţul Prahova, din Asociaţie, respectiv din contractul de delegare, are la bază prevederile legale incidente.

